Diari Oficial de la Generalitat Valenciana


Sumari del DOGV 4446, del 24-02-2003 (2003/1942)

Informació publica de l'alternativa tècnica per al desenvolupament de l'actuació integrada de la unitat d'execució número 2 inserida en sòl urbà del PGOU de la Vila Joiosa.
----------------------------------------------------------------------------------------------------------------------------------------------------------------------------

### Dades del document

Número de DOGV
:   4446

Data del DOGV
:   24-02-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/1942


Organisme emissor
:   Ajuntament de la Vila Joiosa

Tipus de document
:   Anunci

Informació publica de l'alternativa tècnica per al desenvolupament de l'actuació integrada de la unitat d'execució número 2 inserida en sòl urbà del PGOU de la Vila Joiosa. [2003/X1942]
  
Per mitjà de la present es fa públic que l'alcalde, en data 11 de febrer de 2003, amb el número 373, ha dictat la següent resolució que literalment expressa:
  
?....Vista la instància presentada per Santiago Martínez Esparza, en nom i representació de la mercantil Urdema, SA, amb número de registre d'entrada 10575/02 de 29 d'octubre, per mitjà de la qual es presenta alternativa tècnica per al desenrotllament de l'actuació integrada definida per la unitat d'execució UE-2 inserida en el sòl urbà del PGOU de la Vila Joiosa, i sol·licita la iniciació del procediment a través del que preveu l'art. 45 de la LRAU,
  
Atès el que establix l'article 45 i 46 de la Llei Reguladora de l'Activitat Urbanística, resolc:
  
1. Sotmetre a informació pública l'alternativa tècnica per al desenrotllament de l'actuació integrada definida per la unitat d'execució UE-2 inserida en el sòl urbà del PGOU de la Vila Joiosa, presentada per la mercantil Urdema, SA, per mitjà d'instància de 29 d'octubre del 2002, amb el número de registre d'entrada 10932.
  
2. Remeteu avís previ a la publicació de l'anunci d'informació pública, amb el mateix contingut de l'edicte, als qui consten al Cadastre com a titulars de drets afectats per l'Actuació proposada.
  
3. El tràmit d'informació pública serà de vint dies hàbils que es computaran a partir de la publicació del corresponent anunci per mitjà d'edicte en un diari d'informació general editat a la Comunitat Valenciana i ?posteriorment o simultània- en el DOGV. Es podran presentar alternatives tècniques i al·legacions durant el dit període. Les proposicions juridicoeconòmiques es presentaran durant els cinc dies següents al venciment del termini anterior. Estos terminis quedaran prorrogats, per vint dies addicionals, si durant els deu primers d'informació pública cap persona es comprometera de presentar una alternativa tècnica substancialment distinta a la inicial i en prestara caució. La pròrroga es farà constar en l'expedient, s'anunciarà al tauler d'anuncis de l'Ajuntament i es comunicarà als qui, per desconèixer-la, hi presenten pliques prematurament.
  
4. Les alternatives tècniques es presentaran a la vista, amb la documentació expressada en els apartats a) i b) de l'art. 32 de la Llei Reguladora de l'Activitat Urbanística, acompanyada si és procedent, de projectes complementaris. Les proposicions juridicoeconòmiques s'han de presentar en plica tancada amb la documentació dels seus apartats c) i d), del mateix article.
  
5. L'acte d'obertura de pliques tindrà lloc en la següent data hàbil a la conclusió del termini per a presentar-les, a les oficines de la Secretaria d'este ajuntament síties al carrer Major núm. 14.
  
6. Totes les actuacions podran ser objecte de consulta i al·legació pels interessats durant els deu dies següents al d'obertura de pliques. Els competidors, durant este període, podran associar-se unint les seues proposicions. ...-.
  
Contra la present resolució, no escau cap recurs administratiu ni jurisdiccional, en constituir un acte de tràmit que no decidix directament ni indirecta sobre el fons de l'assumpte, no determina la impossibilitat de continuar el procediment i no produïx indefensió o perjuí irreparable a drets i interessos legítims.
  
Cosa que fem pública a fi de donar compliment al requisit establit en l'art. 46.3 de la Llei Reguladora de l'Activitat Urbanística.